Mintha egy másik világban járnánk.
Veszélyes víznyelők és vermek voltak.
A sárbirkózás elmegy, de az éneklés szörnyű volt.
Hatalmas kihívás volt ott forgatni.
Azt mondtam Geetának, ez lehetetlen.
Folyton azt kérdeztem, hogy csinálja?
Jöjjenek a madarak!
Innen indul be igazán.
Gyerünk, ez király!
8 RÉSZ AZ ÖRÖKKÖN VALÓ KIRÁLYNŐ
A szereplők elmélyítették a karakterábrázolást az évadban,
és ezt élvezet figyelni.
Még magasabb szintre emelték az egyébként is csodás jeleneteket.
Ebben az évadban öt rendezőnk van. Mindannyian hatalmas tehetségek.
Mindegyik rendező a saját nézőpontját hozza.
Szórakoztató volt ez a tánc velük minden egyes részben.
A napi szinten elvégzett munka...
Minden közreműködőnek hálás vagyok,
mert lenyűgöző a teljesítményük.
Mindenki a mestere annak, amit csinál,
ezért rendkívül szerencsésnek érzem magam,
amiért velük dolgozhatok.
Két éve dolgozunk, de még mindig lenyűgöz, mennyire nagyszabású.
Folyton emlékeztetnem kell magam, hogy ez tényleg a valóság.
Egyszerűen az a helyzet,
hogy sosem hittem volna, hogy ilyen nagyszabású lesz.
Fantasztikus élmény. Micsoda történet!
ELKÉPESZTŐ UTAZÁS
Tyland Lannister a tyroshiakhoz látogat,
és új világot kellett teremtenünk, ahol kényelmetlenül érzi magát.
Bemutathatjuk a világ egy új szeletét, amit még sosem láttunk.
Geeta kapott az alkalmon,
és mindenkit bevont a világ kidolgozásába.
Alapos tervezés kell ahhoz, hogy a világ szerves részének érződjön.
Az egzotikus helyszín mutatja, hogy ez egy másik kultúra,
nem az eddig megszokott westerosi.
A tyroshi pavilonhoz
új vizuális nyelvet próbáltam kitalálni.
Teljesen új építészeti stílus a sorozatban.
Ryannel sorra vettünk mindent,
ami kényelmetlen lenne egy westerosinak.
Ha le kell vennie a cipőjét. Ha a padlóra kell ülnie.
Ha vadállatok veszik körül.
Kitaláltunk egy kultúrát,
amibe bekerülve Tyland kényelmetlenül érzi magát.
Geeta nagytotállal akarta bemutatni ezt a helyet,
ezt a fenséges tájat.
A nyitójelenetben már órák óta tárgyalnak.
Geeta ötlete volt, hogy egy majom vezessen be.
Igen, volt egy majmunk. Rosie.
Egy gond volt: Jefferson nem szereti a majmokat.
Megkérdeztem az idomártól, hogy minden rendben lesz-e.
"Igen, nagyon kedves majom, de ha a szemébe nézel, megharapja az arcod."
Nem fogadott szót.
Volt egy perc, amikor Rosie elindult Jefferson felé.
Jefferson hallotta az idomárt: "Rosie, nem!"
Túléltem, de ijesztő volt.
Lohar admirális!
Ő itt Tyland Lannister.
Örvendek, Tywin nagyúr.
A nevem Tyland.
Sharako a flotta parancsnoka.
Vibrálóan izgalmas karakter,
egyenesen George regényéből.
Meghallgattak, megkérdezték, vannak-e ötleteim a karakterhez.
Azt válaszoltam, igen, szeretnék női Feketeszakállt csinálni belőle.
Mi lenne, ha rengeteg kés lenne nálam? Egy csomó cucc.
Készítettünk egy díszes kardot, amit az oldalán hord.
Emellett van kilenc tőrje.
Szorosan együttműködtünk a jelmezesekkel,
hogy hova kerüljenek.
Bele kellett dolgozni őket a látványtervbe.
A zekéje tele van díszekkel.
Érmék, mindenféle dolog, amit zsákmányként szerzett.
Nem hajózok ki olyannal, aki nem tud legyőzni.
Miben?
Pokoli perceket szerzek neki.
A sárbirkózás elmegy, de az éneklés szörnyű volt.
A Keskeny-tengeren túl Királyvár hölgyeihez
Működött. Tényleg nem tud énekelni.
Szép volt, Tyrod nagyúr!
Jefferson született komikus.
Élvezet volt figyelni, ahogy a teljesen őrült környezetre reagál.
A végén azt gondolja, hát, ez nem semmi menet volt.
JÖJJENEK A MADARAK
Rhaenyra és a sárkánylovasok sárkánykői lakomájához
újszerűnek kellett lennie a helyszínnek.
Ezért a festett asztal termében forgattuk, de az asztal nélkül.
Bensőséges lakomának kellett érződnie,
amelyet a sárkánylovasoknak rendez, hogy elmondja nekik...
"Háborúba mentek, és meghalhattok."
Mindig lenyűgöz a mesterségbeli tudásuk kreativitása.
A húsos piték, a torták, a pudingok, minden lenyűgöző.
És gyönyörű kontrasztot alkot Sárkánykő gránitfalaival.
Nagyon tetszett a gránátalma, a gazdag színek,
a füge, az articsóka.
Egyszerűen gyönyörű. Szinte már műalkotás.
Meg akartam őrizni a dús színeket,
virágokkal feldobni a látványt.
Mintha lángok lennének.
Szinteket akartunk használni, különböző magasságokat,
köztük gyertyákkal. Szerintem gyönyörű lett.
Sárkányt idomítani nehéz munka.
Be kell tárazni a proteint, kell a szénhidrát.
A kacsát választottam, ami elég rossz döntés volt,
mert egész nap ettünk.
A színészeknél van ez a dolog, hogy az evős jelenetekben
kettévágnak egy málnát, és azt dobják be.
Van itt málna, szeder.
Azt gondoltam,
sokszor fogjuk felvenni, szóval bogyós gyümölcsöket eszegetek.
Hét kosár gyümölcsöt falhattam fel.
Királyvárban hónapok óta nem láttunk húst, itt meg tele volt vele az asztal.
Minden felvétel alatt megettem öt szelet kacsát.
A felénél sem jártunk, és már torkig jóllakott kacsával.
Kösz szépen. Varázslatos.
Én meg csak eszegettem a gyümölcsöt. "Jaj, srácok..."
Semmit sem eszem ma este. Egy vagyont takarítok meg.
Ha te vagy az, aki kis madarakat rendel...
És kérünk még a kis madarakból!
Ha megérkeznek a madarak, rohadtul enned kell belőlük.
Jöjjenek a madarak!
Tom kettesével ette őket.
Mondom, jöhet még a kis madárból!
Hányadik madár is ez? Nyolc? Kilenc?
Rengeteg fürjet evett meg.
Eljön a pillanat, amikor azt gondolod,
oké, ma a madárevésért fizetnek.
Tizenhat vagy tizenhét.
"Rosszullétig folytatom."
Nem látszott, hogy szenved, de talán csak túl jó színész.
Húsz.
Úgy eljátszom az éhséget, hogy te is madarakra fogsz vágyni.
- Huszonnégy. - Valahol le kell állni.
Harminc felett lett vége. Harminc fürj.
Mondom, jöhet még a kis madárból!
Egy lovag tisztelettudóan viselkedik a királynő asztalánál.
Akkor üss lovaggá!
GYERÜNK, EZ KIRÁLY!
A megtiszteltetés, hogy a második évad befejező részét rendezhetem,
fantasztikus élmény volt.
Akkor meg akarod tudni, milyen erő lakozik benned?
Fontos volt, hogy Daemon átélje ezt az egyedi élményt.
A látomások megváltoztatják a világról alkotott képét.
Ryan és Sara összeállította a látomása tartalmát,
és nekem kellett összekötni és stilizálni az elemeket.
Elkészült egy képsorozat, amely gyorsan elmondja a sztorit,
erős érzelmi töltettel.
Az elején a rémfarkas szemszögéből látunk mindent,
ahogy átrohan a behavazott erdőn.
Hullámban indulnak meg felénk a Mások,
mi pedig lesújtunk rájuk.
Gyerünk, ez király!
A Mások jelenetére készülve
visszanyúltunk a Trónok harcához.
Megnéztük, hogy ábrázolták a szemüket,
milyen volt a sminkjük, a jelmezük.
Szerencsések vagyunk, hogy a stábtagjaink
a Trónok harca Másain is dolgoztak.
Elmondták, milyen színeket használjunk,
hogy minden konzisztens legyen.
Amikor kiderült, hogy a Mások is megjelennek,
azonnal Paul Casey-re gondoltunk.
Mozgásművész és -koordinátor,
nagyszerűen kontrollált a mozgása.
Paul utolérhetetlen, hatalmas a tapasztalata a sminkes munkában.
Szoborként csinálja végig a folyamatot. Igazi profi.
Először az alapokat vesszük végig.
Az időzítést, igen.
Nagy volt a nyüzsgés.
Amikor megjelent Másnak maszkírozva,
összefutottak az emberek, hogy megnézzék.
Hirtelen ott volt 150 ember.
Azt gondoltam, csak a Mások miatt jöttek, de nem hibáztatom őket.
Egy, kettő, három, négy, öt... És tessék!
Húsz élőhalott, vágásokkal az arcukon,
arccsontprotézisekkel, kontaktlencsékkel, műfogakkal.
Ennek a Másnak nagyon szembetűnő a fogsora.
A jelmezesek zölddel jelöltek meg részeket,
hogy úgy tűnjön, csontvázak,
hiányoznak a végtagjaik és hasonlók.
Szerintem hatásos jelenet lesz az évad végén.
- Ennyi! - A Mások jelenete
eszembe juttatta, miért szeretem annyira George műveit.
Miért szeretem annyira a történet világát.
Ez a jelenet megmutatja, hogy a sorozatunk
hogyan kapcsolódik a későbbi sorozatokhoz, és hogy ez a kor
hatással van a jövőbeli eseményekre.
Daemon találja meg a tojásokat,
és a látomásában feltűnik Daenerys,
az addigra már megkövesedett, zuzmós tojásokkal.
Élveztük, hogy ezek fényes, gyönyörű tojások,
amelyekről hihető, hogy kikelnek,
és aztán megjelennek Dany jól ismert tojásaiként is.
A Trónok harca univerzumának minden kulcseleme megjelent.
Geeta csodás hozzájárulása az volt,
hogy egységes történetté fűzött össze mindent,
aminek megvan a maga íve.
Összerakja számos elemét
ennek a nagyszerű történetnek, amelynek mind részei vagyunk,
és ez nagyon izgalmas.
Tudod, hogy mi a szereped.
KÖDBE BURKOLÓZVA
Üzenet érkezett Harrenhalból, felség.
Daemon megszerezte a sereget, de Ser Simon árulástól tart.
Harrenhal a Folyóvidéken található. Általában ködbe burkolózik.
Amikor megmutatták a helyszínt,
mind azt mondtuk, ez lesz Harrenhal alapja.
Imádtam Walest. A táj felejthetetlen.
A helyszín elképesztő volt. Mintha egy másik világban járnánk.
Voltak elképzeléseim Harrenhalról
már Wales előtt is, de egyértelmű,
hogy a walesi helyszín nagy hatással volt a tervezésre.
Tökéletes hely volt a magányos várnak,
amely az elhagyatott, festői táj közepén áll.
Addam! Jöjj velem!
Daemon és Rhaenyra sárkányháton érkezik Harrenhalba.
A Harrenhalba érkezésen sokat dolgoztunk
a filmtrükkrészleggel látványterveket készítve, de amikor meglett a helyszín,
fontos volt felküldeni egy drónt, hogy megnézzük, hogy fog kinézni.
Rhaenyra érkezése nagyon bonyolult feladat volt.
Harrenhal ugyanis hatalmas, és ezt érzékeltetni is akartuk,
de meg kellett mutatni a szigetet és a tavat is.
Ahogy körberepüli Harrenhalt,
mindenhol katonákat lát.
Számítógépes grafikával több ezerre növeltük a katonák számát.
A könyv alapján 30 000 katona készült a háborúra.
Kiszámoltuk, hány sátor kell
30 000 katonának. Hatalmas hadseregről van szó.
Volt egy kőfejtő egy lenyűgöző rámpával.
A jelenetet a rámpán akartuk leforgatni,
mert a rámpáról hihetetlen kilátás nyílik a völgyre,
de különleges engedély kellett a használatához,
mert elég veszélyes hely.
Veszélyes víznyelők és vermek voltak,
tárnák és vízkifolyások.
Ha ennyire szokatlan a helyszín, márpedig ez az volt,
szó szerint egy egysávos út egy hegy oldalában,
mindig nehéz, figyelembe véve az infrastruktúrát,
ami egy ekkora produkciónak kell.
A forgatás számtalan kihívással járt, de nagyon megérte.
Ilyenkor gondol arra elégedetten az ember, hogy igen, megcsináltuk.
Üdvözöllek Harrenhalban, királynőm, nem hittem, hogy magad jössz ide.
A jelenetet, amelyben Daemon hűséget esküszik Rhaenyrának,
kék háttér előtt vettük fel.
Hatalmas darukarokat használtunk,
együtt dolgozott egy 21 és egy 12 méteres daru.
Havas Jon királlyá választása volt az alap.
Aegon koronázása az előző évadból szintén előkép volt.
Számos hasonló jelenet van
a filmtörténetben és a Trónok harca történetében.
Sok emberünk volt, de teljes seregnek kellett tűnnie.
Különböző csapatokat vettünk fel,
és ezeket megsokszorozva alakult ki a sokkal nagyobb sereg.
Ott vannak a vár részei is az ablakon kívül,
a tornyok és a többi építészeti elem.
Miután helyükre kerülnek a filmtrükkelemek,
szerintem látványos jelenet lesz.
A királynőnkért harcolunk! Háború!
Hölgyeim és uraim, ez volt Emma utolsó jelenete az évadban.
A LEHETETLEN JELENET
Elmennék a lányommal és az unokámmal, minél messzebbre.
Túl késő.
Az évad végén Rhaenyrának döntenie kell,
hogy a háborút választja, vagy megbízik Alicentben, és elfoglalja a trónt.
Menj!
Kettejük bensőséges jelenete után kilépünk,
felidézve, hogy elindultak a seregek,
és a sakktáblán a figurák mozgásban vannak.
A montázs a forgatókönyvben izgalmas és nagyszabású volt.
Elkészült a storyboard, hogy megnézzük,
milyen lesz a ritmusa, és fontos volt, hogy a kamera mozogjon
a méretek érzékeltetésére.
Minden seregnek jellegzetes felvétele volt.
A híd jelenetének tervezésekor
azt mondtam Geetának, ez lehetetlen,
nem tudom, hogy csináljuk meg.
Elkészült az előzetes kép, és arra jutottunk,
hogy ezt nem lehet leforgatni.
Néha fel kell építeni dolgokat, és itt is ezt tettük.
Elmondtam, mit kell csinálnia a kamerának, mit akarunk mutatni.
Aztán a csapattal kitaláltuk a megvalósítást.
Alex Fraser, a kiváló bühnemesterünk
megtervezett egy kötélrendszert, amit dollykkal lehet vezérelni.
Két sínt fektettünk le, 72 kötél volt fent, 1,8 km kábel.
Nagyszerűen működött, pontosan erre volt szükség.
Három, kettő, egy, felvétel!
A híd felett kb. 20 méterrel indultunk,
aztán ahogy közelebb ért a sereg, elindult lefelé a kábeleken,
egyre lejjebb és lejjebb.
Az egyik bühnés előre mozgatta a kamerát a kábelen,
a másik pedig leeresztette.
Alex megfogta a kamerát, és készült egy elképesztő körpanoráma.
A monitor előtt ülve még úgy is, hogy tudom, hogy ellépett vele,
még így is mindegyik mozdulatnál azt kérdeztem,
hogy csinálja? Elképesztő snitt volt.
Sokat fognak tűnődni azon, hogy csináltuk.
Aztán lemegyünk a talaj szintjére, és látjuk az elmasírozó csizmákat,
40 vagy 50 katonáét.
Hatalmas kihívást jelentett,
és nagyon büszke vagyok a csapatra,
mert látványos felvételt produkáltunk az évad legvégére.
A 8. rész végén hatásos jelenetsor lesz,
ahogy végigmegyünk a karaktereken és a történetszálaikon.
A végeredménnyel az a cél, hogy mindenki megborzongjon,
és senki se szabaduljon a hatása alól,
amíg a következő évadra vár.
A sorozatunk egyértelműen azt mondja,
mindenki jöjjön vissza megnézni, hogy folytatódik.
Az epizód vége igazi csúcspont.
Nagyon izgalmas, hogy sokkal több sárkánylovas lett.
A zöldek helyzete nem tűnik túl jónak.
Nem szabad biztosra venni a végeredményt.
Gyorsan fordulhat a helyzet.
Innen indul be igazán. Ezt kell mondanom.
Hatalmas élmény volt látni,
hogy kel életre mindaz, ami a forgatókönyvben állt,
és látni a sok száz ember munkáját,
akik beleadták a tehetségüket. Alázatra tanít, izgalmas,
és egyértelműen egyedi élmény.
Végtelenül hálás vagyok mindenkinek,
lenyűgöz a tehetségetek és az elkötelezettségetek.
Az pedig, hogy még mindig mosolyogtok,
megmelengeti a szívem.
Kicsit úgy érzem magam, mint Ulf a sztorija végén,
mielőtt rátalál Ezüstszárny.
Egy barlangban rohantam fáklyával a kezemben.
Fáradt vagyok, de meglett a sárkány.
Büszke vagyok arra, amit elértek az írók, a rendezők,
a szereplők és a stáb. Nagyon hálás vagyok érte.
Fordító: Vass András